મંત્રીએ કહ્યું કે, એક સમયે ૭૫ ટકા બાળકોનું નામાંકન થતું હતું. જે આજે વધીને ૧૦૦ ટકાએ પહોચ્યું છે. ધો.૮ પછી કૌટુબિક કારણોસર ધો.૯માં પ્રવેશ ન લઈ શકતા વિદ્યાર્થીઓનું પણ સાર્વત્રિક નામાંકન થાય તે માટે આ પ્રવેશોત્સવમાં આયોજન કરવામાં આવ્યું છે. દિકરો-દિકરી એક સમાજ ભાઈચારો, સ્વચ્છતા, પાણી બચાવો જેવા વિષયોને વાણી અને વ્યવહારમાં અપનાવીને બાળકોમાં ઉચ્ચ શિક્ષણનું સિંચન કરવાનો સૌ શિક્ષકોને અનુરોધ કર્યો હતો. આ પ્રસંગે વિદ્યાર્થીઓએ જળ એ જ જીવન, બેટી બચાવો બેટી પઢાઓ, સ્વચ્છતા જેવા વિષયો વકતવ્યો રજુ કર્યા હતા. શાળા, સમાજને દાન આપનારા દાતા નાથુભાઈ, હર્ષદભાઈ પટેલ, શાંતાબેનને મંત્રીના હસ્તે સન્માનિત કરવામાં આવ્યા હતા. આ વેળાએ મંત્રીએ ટ્રાન્સપોર્ટેશન વાન, દિકરીઓને સરસ્વતી સાધના યોજના અંતર્ગત સાયકલનું વિતરણ તેમજ વૃક્ષારોપણ કર્યું હતું. વરાડ ખાતે આયોજીત આર.એમ.એસ.એ.તાલીમાર્થીઓને માર્ગદર્શન પુરુ પાડયું હતું. મંત્રીએ બારડોલી ખાતે વિજયાબના વાત્સલ્ય વિદ્યાલયની પણ મુલાકાત લીધી હતી.